1. धनंजय मुंडेंवर टीका करणाऱ्या विरोधकांनी आरशात पाहावे: अमोल कोल्हे

सामाजिक न्याय मंत्री धनंजय मुंडे यांचा राजीनामा मागणाऱ्या विरोधकांवर राष्ट्रवादी काँग्रेसचे खासदार अमोल कोल्हे यांनी जोरदार टीका केली आहे. 

"आमच्याकडून नैतिकतेची अपेक्षा करणाऱ्या विरोधकांनी सत्तेत असताना किती नैतिकता पाळली होती? असा सवाल करतानाच विरोधकांनी आधी स्वत:ला आरक्षात पाहावे," असा घणाघाती हल्ला अमोल कोल्हे यांनी केला आहे. ही बातमी टीव्ही 9 मराठीने दिली आहे. 

"आज जे विरोधात आहेत. त्यांच्याकडे कदाचित आरसे शिल्लक नसावेत. त्यांनी जर आरशात पाहिले तर त्यांच्या मागण्या रास्त आहेत हे त्यांना कधीच वाटणार नाही," असा टोलाही त्यांनी लगावला.

दुसरीकडे भाजपचे प्रदेशाध्यक्ष चंद्रकांत पाटील यांनी धनंजय मुंडे यांच्यावरील बलात्काराच्या आरोपावर भाष्य करत राजीनाम्याची मागणी केलीय. उद्धव ठाकरे, शरद पवारांनी मुंडेंचा राजीनामा घेतला नाही तर रस्त्यावर उतरू असा इशारा चंद्रकांत पाटलांनी दिला आहे. 

"धनंजय मुंडे स्वतःच आपली चूक झाली हे कबूल करून राजीनामा देतील. त्यांनी राजीनामा दिला नाही, तर मुख्यमंत्री उद्धव ठाकरे आणि राष्ट्रवादीचे अध्यक्ष शरद पवार धनंजय मुंडेंचा राजीनामा घेतील. नाही घेतला तर आम्ही रस्त्यावर उतरू," असं चंद्रकांत पाटलांनी म्हटलं. 

2. सरपंचपदाचा लिलाव, दोन गावांची निवडणूक रद्द 

नाशिक जिल्ह्यातील उमराणे (ता. देवळा) आणि नंदुरबार जिल्ह्यातील खोंडामळी (ता. नंदुरबार) या ग्रामपंचायतींच्या सार्वत्रिक निवडणुकीत सरपंच आणि सदस्यपदांचा जाहीर लिलाव झाल्याबद्दलचे पुरावे प्राप्त झाल्यामुळे या ग्रामपंचायतींची संपूर्ण निवडणूक प्रक्रिया रद्द केली आहे, अशी घोषणा राज्य निवडणूक आयुक्त यू. पी. एस. मदान यांनी केली. ही बातमी लोकमतने दिली आहे. 

खोंडामळी येथील लिलावाप्रकरणी आधीच नंदुरबार पोलीस ठाण्यात गुन्हा दाखल झाला आहे. फक्त काही ग्रामस्थांच्या एकतर्फी दबावात्मक निर्णयामुळे इच्छूक उमेदवारांना मुक्त वातावरणात निवडणूक लढविण्यापासून आणि मतदारांना मतदानापासून वंचित ठेवण्याचा प्रकार या दोन्ही गावांमध्ये झाला आहे. यातून आचारसंहितेचा भंग झाल्याचं सकृतदर्शनी सिद्ध होत असल्याचे मदान यांनी सांगितलं.

3. टेस्ला भारतात, मनसेची आदित्य ठाकरेंवर टीका

इलेक्ट्रिक वाहन क्षेत्रामधील जगातील आघाडीची ऑटो कंपनी टेस्लाने अखेर भारतात पदार्पण केलंय. बहुचर्चित टेस्ला कंपनी... \n\nवरील लेखासाठी मला एक चांगले शीर्षक द्या.
धनंजय मुंडेंवर टीका करणाऱ्या विरोधकांनी आरशात पाहावे - अमोल कोल्हे : #5मोठ्याबातम्या